ร้านอาหารเวียดนามที่เซ็นทรัลพระราม2 ปกติจะเดินผ่านร้านนี้ไปมา เพราะมีร้านอาหารเวียดนามในดวงใจอยู่แล้ว ประกอบกับความคิดที่คิดว่าร้านบนห้างราคาสูงแน่ๆ พอลองเข้าไปสัมผัสก้อเป็นอย่างที่คิด ราคาแพงกว่าร้านนอกห้างถึง2เท่าเลยทีเดียว แถมมีเซอวิสอีก10% แต่รสชาติอาหารอร่อยก็รับได้ค่ะ 
เมนูที่ลองวันนี้
1. แหนมเนือง (ราคา180.-) แหนมมีรสเปรี้ยวเล็กน้อย ต่างจากที่เคยกิน อร่อยไปอีกแบบค่ะ ปริมาณไม่เยอะมากค่ะ ส่วนน้ำจิ้มรสชาติดีค่ะ
2. หมูย่างใบชะพลู 180.-
หมูย่างรสชาติเค็มเล็กน้อย มีรสพริกไทเยอะ ไม่ค่อยได้รสและกลิ่นหอมของใบชะพลูมากนัก
3. ปากหม้อญวนหมู 150.-
ทานกับน้ำจิ้มจะอร่อยค่ะ มีกลิ่นเห็ดหอมเล็กน้อย
4. ต้มยำหม้อไฟ 350.- 
หม้อไฟร้านนี้มีให้เลือกหลายแบบ ทั้งเผ็ดและไม่เผ็ด วันนี้สั่งเป็นต้มยำ ชิมคำแรกมีรสเผ็ด พอทานไปเรื่อยๆ ออกรสหวาน อร่อยดีค่ะ ไม่เผ็ดเกินไป ที่สำคัญได้กุ้ง ปลาหมึก ปลา เยอะมากๆ อย่างละเกือบ10ชิ้น สั่งหม้อนี้อิ่มคุ้มค่ะ

โดยรวม อาหารมีให้เลือกเยอะ เมนูเพื่อสุขภาพสำหรับคนรักสุขภาพก็มีค่ะ อร่อย บรรยากาศดี บริการดี ราคาค่อนข้างสูงตามแบบร้านในห้างค่ะ

